KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. szeptember 24 –i rendkívüli ülésére)


TÁRGY: PÁLYÁZAT BENYÚJTÁSA SZOCIÁLIS CÉLÚ TÜZELŐANYAG VÁSÁRLÁSÁHOZ KAPCSOLÓDÓ 2026. ÉVI TÁMOGATÁSRA

A Vidék-és Településfejlesztési miniszter, mint a helyi önkormányzatokért felelős miniszter pályázatot hirdetett a települési önkormányzatok szociális célú tüzelőanyag vásárlásához kapcsolódó támogatására.
A program célja azt szolgálja, hogy a legrászorultabb családok átmeneti, kiegészítő támogatáshoz juthassanak, csökkenjen a háztarások tüzelőanyag költsége.
Szociális célú tűzifavásárláshoz vagy barnakőszén vásárlásához kapcsolódó támogatásra idén a 20.000 fő lakosságszámot meg nem haladó települési önkormányzat is pályázhat. 

Az igényelhető mennyiség az alábbi mutatók együttes száma alapján került meghatározásra:
· az önkormányzat 2024. évi átlagos közfoglalkoztatotti létszám adata
· [bookmark: _Hlk240274233]az önkormányzat 2024. évi, OSAP 1206 szerinti adatgyűjtés alapján aktív korúak ellátásában részesülők száma,
· az önkormányzat 2024. évi, OSAP 1206 szerinti adatgyűjtés alapján a rendszeres gyermekvédelmi kedvezményre jogosultak száma (osztva hárommal), illetve
· a 2025. január 1-ei lakosságszámból a 80 év feletti korcsoport adat (osztva kettővel).

A 10.001 és 20.000 fő lakosságszám közötti önkormányzat keménylombos tűzifa igénylése esetén legfeljebb 1 erdei m3/ellátott, lágylombos tűzifa igénylése esetén legfeljebb 2 erdei m3/ellátott tűzifa, barnakőszén igénylése esetén legfeljebb 3 q/ellátott szén mennyiséget igényelhet.

A támogatás vissza nem térítendő költségvetési támogatás.

[bookmark: _Hlk240274865]A támogatás mértéke kemény lombos fafajta esetében 21.000 Ft/erdei m3+ áfa, lágy lombos fafajta esetén 13.000 Ft/erdei m3 + áfa, szén esetén 3700 Ft/q+ áfa.
A támogatás felhasználásának feltétele a támogatáson felül kemény lombos fafajta esetében 2.000 Ft/erdei m3+ áfa, lágy lombos fafajta esetén 2.000 Ft/erdei m3 + áfa, szén esetén 1.000 Ft/q+ áfa mértékű önrész vállalása.

A pályázati kiírás szempontjából az áfa kulcs 5%.

A fentiek alapján Kiskőrös Város Önkormányzata az alábbi maximálisan igényelhető mennyiségekre nyújthatja be a támogatási igényét:

	Választott támogatás fajtája
	keménylombos tűzifa
	lágylombos tűzifa
	barnakőszén

	Maximálisan igényelhető mennyiség (m3)
	507
	1014
	1521

	Igényelt támogatás összege (Ft)
	11 179 350
	13 841 100
	7 147 179

	Vállalt önerő összege (Ft)
	1 064 700
	2 129 400
	1 931 670



Támogatás egy fajta tüzelőanyag megvásárlásához igényelhető.

A tüzelőanyag szállításából származó költségek – ideértve a rászorulókhoz való eljuttatást is – az Önkormányzatot terhelik, ennek költségei a támogatás terhére nem számolhatók el. A saját forrás és a szállítás teljes költségét az Önkormányzatnak kell biztosítani.

A támogatást az a települési önkormányzat igényelheti, amelyik a szociális rászorultság és a 2026. évi igénylés részletes feltételeit – a jogosultak részére a támogatást megállapító önkormányzati döntés és a kiosztás előtt hatályba lépő - rendeletben szabályozza.

A pályázat benyújtásának határideje 2026. szeptember 30. 
A helyi önkormányzatokért felelős miniszter az igényelt mennyiségnél kevesebb tüzelőanyag megítélésére is jogosult. Az Önkormányzat a támogatásból vásárolt tüzelőanyagot 2027. február 15-ig oszthatja ki a rászorulók részére, a támogatás teljes összegének pénzügyi felhasználása legkésőbb 2027. március 31-ig történhet meg.
A pályázati kiírás az előterjesztés melléklete.

A fentiek alapján javaslom, hogy a Képviselő-testület a határozat-tervezetet fogadja el

Kiskőrös, 2026. szeptember 21.

                                                                                    			 Domonyi László sk.
                                                                                           		      polgármester



HATÁROZAT-TERVEZET


A Képviselő-testület 

1. egyetért azzal, hogy Kiskőrös Város Önkormányzata a vidék-és településfejlesztési miniszter által 2026. szeptember hónapban közzétett, a települési önkormányzatok szociális célú tüzelőanyag vásárlásához kapcsolódó támogatásra kiírt pályázat alapján  1014 m3 lágylombos tűzifa beszerzésére, 13.841.100 forint összegű támogatási igénnyel pályázatot nyújt be.
2. vállalja, hogy az 1. pont szerinti támogatáson felül saját költségvetésében 2000 Ft/erdei m3+ 5% áfa mértékű, de legfeljebb 2.129.400 forint saját forrást, valamint a tűzifa szállításából adódó költségeket biztosítja. 
3. vállalja, hogy a szociális célú tüzelőanyagban részesülőtől semmilyen ellenszolgáltatást nem kér, ide értve a tüzelőanyag rászorulókhoz való eljuttatását is.
4. felkéri a polgármestert, hogy a város 2026. évi költségvetési rendeletének módosítását a fentiek figyelembevételével terjessze elő.
5. felhatalmazza a polgármestert a pályázat benyújtására és a szükséges nyilatkozatok, intézkedések megtételére.

Felelős: 	polgármester
Határidő: 	azonnal


